טוני קולט

טוני קולט (באנגלית: Toni Collett, שם הבמה: Toni Collette; נולדה ב-1 בנובמבר 1972) היא שחקנית קולנוע וטלוויזיה ומוזיקאית אוסטרלית. זוכת פרס אמי ופרס גלובוס הזהב על תפקידה כטרה גרגסון בסדרה "טרה". בנוסף, הייתה מועמדת לעוד שני פרסי אמי ולחמישה פרסי גלובוס הזהב וב-1999 קיבלה מועמדות לפרס אוסקר לשחקנית המשנה הטובה ביותר על תפקידה בסרט "החוש השישי".

 ביוגרפיה 
קולט נולדה בעיר סידני, ניו סאות' ויילס שבאוסטרליה, הבכורה מתוך שלושה ילדים; יש לה שני אחים צעירים. היא גדלה בפרוור גליב שבסידני עד גיל 6, ולאחר מכן התגוררה בפרוור בלקטאון. אביה, בוב קולט, היה נהג משאית, ואימה, ג'ודי (לבית קוק), הייתה נציגת שירות לקוחות. בילדותה השתתפה בתחרויות שירה מקומיות. שאיפתה הייתה להופיע במחזות זמר, שכן היא אהבה לשיר ולרקוד.

תפקיד המשחק הראשון של קולט היה בגיל 14 בהפקה בית-ספרית של המחזה "Godspell"; היא עברה אודישן עם השיר "Saving All My Love for You" של וויטני יוסטון. בתחילת 1991 החלה ללמוד במכון הלאומי לאמנויות הדרמה (NIDA), אך עזבה מקץ 18 חודשים כדי להופיע בתור סוניה במחזה "הדוד וניה" (הוצג באוגוסט–ספטמבר 1992), שם שיחקה לצד ג'פרי ראש בתפקיד הראשי.

 קריירה 
ב-1994 גילמה קולט את מיוריאל הסלופ בסרט "חתונתה של מיוריאל", תפקיד בשבילו עלתה 18 קילוגרם במשקלה תוך שבעה שבועות. על הופעתה בתפקיד זה היא זכתה בפרס המכון האוסטרלי לקולנוע והייתה מועמדת גם לפרס גלובוס הזהב.

בהמשך שיחקה בסרטים: "אמה" (1996), לצד גווינת' פלטרו, "ולווט גולדמיין" (1998) של טוד היינס, "8 וחצי נשים" של פיטר גרינוויי, "שאפט" עם סמואל ל. ג'קסון, "רווק פלוס ילד" לצד יו גרנט, "משנים כיוון" עם בן אפלק וכן "השעות" יחד עם מריל סטריפ, ג'וליאן מור וניקול קידמן.

ב-2000 הייתה מועמדת לפרס אוסקר לשחקנית המשנה הטובה ביותר על גילום דמות אמו של הילד הרדוף בסרט "החוש השישי".

קולט הקימה את להקת "Toni Colette & the Finish", בה חבר גם בעלה. באוקטובר 2006 יצא אלבום הבכורה של הלהקה: Beautiful Awkward Pictures, לו כתבה קולט את כל השירים. ב-2007 הופיעה הלהקה בסידני כחלק מהאירוע Live Earth.

ב-2006 כיכבה בסרט הקומי "מיס סנשיין הקטנה" לצד אביגייל ברסלין.

ב-2008 כיכבה קולט בסדרת הטלוויזיה "טרה" בה גילמה דמות של עקרת בית, אם ואמנית המתמודדת עם הפרעת זהות דיסוציאטיבית.
ב-2009 זכתה קולט בפרס אמי לשחקנית ראשית בקומדיה, על תפקידה בסדרה "טרה". משחקה בסדרה זיכה אותה גם בפרס גלובוס הזהב בקטגוריית השחקנית הטובה ביותר בסדרה קומית.

ב-2013 מילאה תפקיד ראשי בסדרת דרמה של CBS: "בני ערובה", הגרסה האמריקאית לסדרה הישראלית באותו שם, ששודרה בערוץ עשר.

ב-2017 שיחקה בסרט הפעולה "XXX: הילוך גבוה" לצד וין דיזל וסמואל ל. ג'קסון, בסרט הדרמה הקומי "המתיני בבקשה" לצד דקוטה פנינג, ובסרט הקומדיה "אמהות בהפרעה".

בפברואר 2020 לוהקה קולט יחד עם בלה היתקוט לתפקידים ראשיים בסדרת הטלוויזיה של נטפליקס: "אני אף אחת".

חיים אישיים
בהיותה בשנות העשרים לחייה היא התקשתה להסתגל לחיים באור הזרקורים, ועקב כך נאבקה בבולימיה והתקפי חרדה. בתקופה זו היא גילחה את ראשה חמש פעמים, פעם אחת לתפקיד קולנועי.

ב-1997 הייתה בזוגיות עם השחקן האירי ג'ונתן ריס מאיירס במשך כשנה, ותיארה את מערכת יחסיהם כ"נהנתנית, וכנראה מסוכנת."

ב-31 בינואר 2003 היא נישאה למוזיקאי דייב גאלאפסי בטקס בודהיסטי-מסורתי, אף שאינה מגדירה עצמה כבודהיסטית. לזוג יש בת, סייג' פלורנס, ילידת 9 בינואר 2008, ובן - ארלו רוברט, שנולד ב-22 באפריל 2011. הם חיו בסידני בשנות ה-2000 לפני שעברו ללוס אנג'לס. המשפחה חזרה לסידני ב-2019.

פילמוגרפיה
ממוזער|קולט, 2007|טקסט=|גבול|315x315 פיקסלים

 קולנוע 
שנהסרטתפקידהערות1992Spotswoodוונדי רובינסון1994חתונתה של מיוריאלמיוריאל הסלופ1995הגנב והסנדלרהאחותדיבוב1996Cosiג'וליעל חברים ולוויה אחתסינת'יהאמההארייט סמית'Lilian's Storyליליאן סינגר הצעירה1997עבודה זמניתאיריס צ'פמןThe James Gangג'וליה ארמסטרונגDiana & Meדיאנה ספנסר1998The Boysמישלולווט גולדמייןמנדי סלייד1999שמונה וחצי נשיםגריזלדההחוש השישילין סיר2000שאפטדיאן פלמיארימלון ספלנדידקאת'פלא פודינגמג בלו-גאםדיבוב2002משנים כיווןמישלרווק פלוס ילדפיונה ברוורDirty Deedsשרון ריאןהשעותקייטי2003סיפור יפניסנדי אדוארדס2004The Last Shotאמילי פרנץ'קוני וקרלהקרלה2005בנעליהרוז פלר2006מיס סנשיין הקטנהשריל הוברהמאזין הלילידונה די. לוגאנדנפשות תאומותסאלי רואוגם מפיקה בפועלThe Dead Girlארדן2007לפנות ערבנינה מארסערבושיתמלינה היינס2008הבלון השחורמרגרט "מגי" מוליסוןגם מפיקה בפועלHey, Hey, It's Esther Blueburgerמארי2009מרי ומקסמרי דייזי דינקלדיבוב2011Jesus Henry Christפטרישיה הרמןליל האימהג'יין ברוסטרילד בהשאלה זואי מורסון2012היצ'קוקפגי רוברטסוןMental שרון "שז" ת'ורנבנדר2013העולם על פי דנקןפאםדיברנו מספיקשרהLucky Themאלי קלאג2014ארוכה הדרך למטהמורין תומפסוןתמימיסי ג'נקינסהקטור והחיפוש אחרי האושראגנסהקופסוניםליידי פורטלי רינדדיבובארץ הזכוכיתג'ין2015בלינקי ביל: הסרטבריל ושרילדיבובכבר מתגעגעתמיליקרמפוסשרה אנג'ל2016אימפריוםאנג'לה זמפרו2017Jasper Jonesרות בקטיןXXX: הילוך גבוהג'יין מארקציפורים צהובותאיימי ברטלאמהות בהפרעהקייטהמתקפהאמילי נולסמאדאםאן פרדריקסהמתיני בבקשהסקוטי קייל2018תורשתיאנני גרהאםגם מפיקה בפועל
מועמדת פרס אינדפנדנט ספיריט לשחקנית הטובה ביותר דפיקות לב חזקותלזליBirthmarkedקתרין2019מסור חשמלי מקטיפהגרטשןרצח כתוב היטבג'וני ת'רומבי2020אני חושבת לגמור עם זהסוזי2021סוס מנצחג'אן ווקסהנוסע הסמוימרינה ברנטסמטת הסיוטיםזינה קרומביין2022ירושה בהפרעה מייסי2023רובי נגד הזרםפלורה גילמןדיבובMafia Mamaכריסטין2024מושבע מס' 2פיית' קילברו2025מיקי7גווןכתוב בכוכבים אודרי2025להתראות, ג'וּןהלן

 טלוויזיה 
שנהסדרהתפקידהערות1990A Country Practiceטרייסיפרק: "The Sting: Part 1"2001Dinner with Friendsבת'סרט טלוויזיה2006אחרי הצונאמיקטי גרהאםמיני-סדרה2009–2011טרהטרה גרגסוןתפקיד ראשי (3 עונות); 36 פרקים
גם מפיקה בפועל2012רייקקלאודיה מרשלפרק: "R vs Mohammed"2013–2014בני ערובהד"ר אלן סנדרסתפקיד ראשי; 15 פרקים2014Devil's Playgroundמרגרט וואלאספרק: "I Will Bring Fire onto This Earth"2018תאוות נדודיםג'וי ריצ'רדסתפקיד ראשי; 6 פרקים
גם מפיקה שותפה2019לא ייאמןהבלשית גרייס ראסמוסוןתפקיד ראשי; 7 פרקים
מועמדת פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2020)2021Odd Squadמלכת החולפרק: "End of the Road"2022אני אף אחתלורה אוליברתפקיד ראשי; 8 פרקיםהמדרגותקתלין פטרסוןמיני-סדרה
מועמדת פרס אמי לבידור בפריים טיים לשחקנית ראשית במיני-סדרה או בסרט  (2023)2023–הווההכוחמרגו קלירי לופזתפקיד ראשי; 9 פרקים2025תיקון מידותאוולין ויידתפקיד ראשי; 8 פרקים

קישורים חיצוניים




הערות שוליים

קטגוריה:שחקניות קולנוע וטלוויזיה אוסטרליות
קטגוריה:זוכי פרס ACTAA: השחקנית הטובה
קטגוריה:זוכי פרס ACTAA: השחקן הטוב
קטגוריה:זוכי פרס ACTAA: שחקנית המשנה הטובה
קטגוריה:זוכי פרס ACTAA: שחקן המשנה הטוב
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:זוכי פרס גות'הם: שחקנים
קטגוריה:אוסטרליות שנולדו ב-1972
קטגוריה:אוסטרלים שנולדו ב-1972